མོས།སྟོང་པའི་ངང་ལས་ཁྱེད་རྣམས་གནས་པའི་ཞིང་འདིས་གཞི་ལག་མཐིལ་ལྟར་མཉམ་པ་བཻ་བྷུཪྻའི་རང་བཞིན་སོགས་ནས་སྐྱིལ་མོ་ཀྲུང་གིས་བཞུགས
པའི་སྐུ་ཅན་རེ་རེར་གྱུར་པར་མོས།དེ་ལྟར་ཁྱེད་རྣམ་པ་ཚེ་དཔག་ཏུ་མེད་པའི་སྐུ་ཅན་རེ་རེར་གྱུར་པའི་དབུའི་སྟེང་དུ་ད་ལྟར་དབང་བསྐུར་མཁན་གྱི་རྩ་བའི་བླ་མ་ཚེ་དང་་ཏུ་མེད་པའི་ཀླུའི་རྣམ་པ་ཅན་དང་།དེའི་དབུའི་སྟེང་དུ་རྡོ་རྗེ་འཆང་བཀྲ་ཤིས་ལྷུན་གྲུ
ང་དཔལ་ལྡན་ཆོས་སྐྱོང་གཉིས་ཐ་མི་དད་པ་ཚེ་དཔག་མེད་ཀྱི་རྣམ་པ་ཅན་ཞེས་པ་ནས་སྣང་བ་མཐའ་ཡས་རྣམས་ཐོ་བརྩེགས་སུ་བཞུགས་པའི་བར་བདག་བསྐྱེད་ལྟར་གསལ་བཏབ།སློབ་དཔོན་གྱི་ཐུགས་ཀའི་ཧྲཱིཿལས་འོད་ཟེར་འཕྲོས་པས།ཕྱོགས་བཅུའི་

རྩ་བརྒྱད་ཀྱི་བླ་མ་ཡི་དམ་ཞི་ཁྲོ་རབ་འབྱམས་ཀྱི་ལྷ་ཚོགས་དཔག་ཏུ་མེད་པ་ཨོཾ་བཛྲ་ས་མཱ་ཛཿཞེས་པས་སྤྱན་དྲངས་ནས།དེ་རྣམས་ལ་སློབ་དཔོན་གྱིས་ཛཿཧཱུཾ་བཾ་ཧོཿཞེས་བརྗོད་པས་སྤྱི་བོའི་ལྷ་ཚོགས་རྣམས་ལ་གཉིས་སུ་མེད་པར་ཐིམ་པས་ཐམས་ཅད་ཀྱང
སྐྱབས་གནས་ཀུན་འདུས་སུ་གྱུར་པར་མོས་པ་མཛོད།སླར་ཡང་སྤྱི་བོའི་ལྷ་ཚོགས་དེ་རྣམས་ཀྱི་ཐུགས་ཀ་དང་།སློབ་དཔོན་གྱི་ཐུགས་ཀའི་ཧྲཱིཿལས་འོད་ཟེར་འཕྲོས་པས།ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་ཐུགས
རྒྱུད་བསྐུ་ལ།དེ་རྣམས་ཀྱི་ཐུགས་ཀ་དང་།བདེ་བ་ཅན་དང་།སློབ་མ་ལྷ་བསྐྱེད་སྐབས་འདིར་ཡེ་ཤེས་དབབ་པ་སྤྱན་སྔ་པ་སོགས་ཀྱི་ཡིག་ཆར་མི་འབྱུང་ཡང་ཕྱིས་ཀྱི་ཡི་གེ་འགའ་ཞིག་ཏུ་བྱུང་བ་ལྟར་རྒྱས་པའི་ཡན་ལག་ཏུ་བྱས་པ་ཡིན་པས་གོང་བདག་མདུན་སྒྲུབ་པའི་སྐབས་བཞི་ནས་བྱས་ཀྱང་ཆད་སྐྱོན་མི་འབྱུང་ངོ་།།།
ཡོན་ཏན་དཔག་ཏུ་མེད་པ་དང་།དཔལ་རི་པདྨ་འོད་ཀྱི་གཞལ་ཡས་རྣམས་ན་བཞུགས་པའི་བཅོམ་ལྡན་འདས་རྣམས་ཀྱི་ཐུགས་ཀ་ནས་ཐུགས་གཉིས་སུ་མེད་པའི་ཡེ་ཤེས་ཐམས་ཅད་བཅོམ་ལྡན་འདས་མགོན་པོ་ཚེ་དང་ཡེ་ཤེས་དཔག་ཏུ་མེད
པའི་སྐུའི་རྣམ་པ་གྲངས་མེད་པ་སྤྱན་དྲངས།ཁྱེད་རྣམས་ཀྱི་སྤྱི་བོའི་གཙུག་པ་སྤུའི་བུ་ག་རྣམས་ནས་སིབ་སིབ་ཐིམ་པས་ཚེ་དང་བསོད་ནམས་ཐམས་ཅད་རྒྱས་པར་བྱིན་གྱིས་བརླབས་པར་མོས་པ་མཛོད།ཅེས་དང་།སྔགས་ཀྱི་མཐར
ཨ་ཝེ་ཤ་ཡ་ཨཿཨཿཨཿཞེས་བཏགས་པ་བརྗོད་པས་བསྟིམ།དེ་ནི་གཞི་དགོད་པ་ཡིན།དངོས་གཞི་ཚེ་བཅུད་སྡུད་པའི་དོན་དུ་དམིགས་པ་འདི་བཞིན་མཛོད།ཁྱེད་རྣམས་ཀྱི་སྤྱི་བོའི་སྟེང་གི་ལྷ་ཚོགས་རྣམས་དང་སློབ་དཔོན་ལ་མོས་གུས

དྲག་ཏུ་བྱས་པས།དེ་དག་གི་ཐུགས་གནས་འོད་ཟེར་དམར་པོ་ལྕགས་ཀྱུ་ལྟ་བུ་གྲངས་མེད་པ་འབྲོས།སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཐམས་ཅད་ལ་ཁྱབ་པས།དེ་དག་ན་གནས་པའི་ལྷ་སྲིན་སྡེ་བརྒྱད
མ་རུངས་པ་རྣམས་ཀྱིས་ཁྱེད་རྣམས་ཀྱི་བླ་ཚེ་བརྐུས་པ།ཁྱེར་བ།ཡར་བ།འཐོར་བ།ཉམས་པ་མཐའ་དག་དང་།བན་བོན་མཐུ་ཆེན་རྣམས་ཀྱིས་རྫས་དང་སྔགས་དང་བསམ་གཏན་གྱི་སྦྱོར་བས་ཚེ་སྲོག་འཕྲོག་པ་ཐམས་ཅད་འཆི་མེད་ཚེའི་བདུད
རྩིའི་ཆུ་ཆུན་གྱི་རྣམ་པར་བཀུག་སྟེ་ཁྱེད་རྣམས་ཀྱི་སྤྱི་བོའི་སྟེང་གི་ལྷ་ཚོགས་རྣམས་དང་ཕྱག་གི་བུམ་པ་རྣམས་ཀྱི་ནང་དུ་ཞུགས།སླར་ཡང་འོད་ཟེར་འཕྲོས་སྣོད་ཀྱི་འཇིག་རྟེན་ཐམས་ཅད་ལ་ཕོག་པས།དབང་ཆེན་གསེར་གྱི་ས་གཞི།རིའི་རྒྱལ་པོ་རི།
རབ།གསེར་གྱི་རི་བདུན།གླིང་བཞི་གླིང་ཕྲན་བརྒྱད།ཁོར་ཡུག་ལྕགས་ཀྱི་རི་བོ་ལ་སོགས་པ་ན་གནས་པའི་འབྱུང་བ་སའི་བཅུད་སྲ་ཞིང་འཐག་པ་ཐམས་ཅད་དང་།འོག་གཞི་ཆུའི་དཀྱིལ་འཁོར་དང་།ཕྱིའི་རྒྱ་མཚོ་ཆེན་པོ།རོལ་པའི་ཆུ་གཏེར།
ལ་སོགས་པའི་རྒྱ་མཚོ་དང་།གརྦྷ་ལ་སོགས་པའི་ཆུ་བོ་ཆེན་པོ་བཞི།འབབ་ཆུ།ཆུ་མིག།ལྟེང་ཀ་ལ་སོགས་པ་འབྱུང་བ་ཆུའི་བཅུད་མཉེན་ལྕུག་འཁྲིལ་ལྡེམ་བྱེད་པའི་ནུས་པ་ཐམས་ཅད་དང་།འོག་གཞི་མེའི་དཀྱིལ་འཁོར།རྟག་ནོ་ནི་མེ།
བྱིན་པའི་མེ།བརྡབས་པ་དང་གཙུབས་པའི་མེ།ཉི་མ་ནོར་བུ་སྒྲོན་མེའི་འོད་ལ་སོགས་པ་མེའི་བཅུད་བཀྲག་དང་གཟི་མདངས་ཕུན་སུམ་ཚོགས་པ་བསྐྱེད་པའི་ནུས་པ་ཐམས་ཅད་དང་།འོག་གཞི་རླུང་གི་དཀྱིལ་འཁོར།འདེགས་བྱེད་ཀྱི་རླུང་།

སྡུད་བྱེད་ཀྱི་རླུང་།འཛིན་བྱེད་ཀྱི་རླུང་།ལས་ཀྱི་རླུང་ཡེ་ཤེས་ཀྱི་རླུང་ལ་སོགས་པ་ཡང་ཞིང་གཡོ་བ་རླུང་གི་བཅུད་ཡང་རྩལ་སྟོབས་དང་ལྡན་པ་བསྐྱེད་པའི་ནུས་པ་དང་བཅས་པ་ཐམས་ཅད་འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་བསྡུས་ནས་ཁྱེད་རྣམས་ཀྱི་སྤྱི་བོའི་སྟེང་གི
ལྷ་ཚོགས་སོགས་སྔར་བཞིན་དང་།སླར་ཡང་འོད་ཟེར་འཕྲོས།བཅུད་ཀྱི་འགྲོ་བ་ཐམས་ཅད་ལ་ཕོག་པས་འཕགས་པ་ཉན་ཐོས་དང་།རང་སངས་རྒྱས་དང་།སྟོང་འཁོར་ལོས་རབའི་རྒྱལ་པོ་དང་།པཎྜི་ཏ་དང་།ཁམས་ཀྱི་རྒྱལ་ཕྲན་ལ་སོགས་པ་ལྷ་མི
སོད་ནམས་དང་ལྡན་པ་རྣམས་ཀྱི་ཚེ་དཔལ་བསོད་ནམས་ལུང་དང་མངོན་པར་རྟོགས་པའི་ཡོན་ཏན་ཐམས་ཅད་འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་བསྡུས་ནས་ཁྱེད་རྣམས་ཀྱི་སྤྱི་བོའི་སྟེང་སོགས་སྔར་བཞིན་དང་།ཡང་འོད་ཟེར་འཕྲོས་ཕྱོགས་བཅུའི
སངས་རྒྱས་དང་བྱང་ཆུབ་སེམས་དཔའ་ཐམས་ཅད་དང་།ནུབ་ཕྱོགས་བདེ་བ་ཅན་ན་བཞུགས་པའི་བཅོམ་ལྡན་འདས་མགོན་པོ་ཚེ་དང་ཡེ་ཤེས་དཔག་ཏུ་མེད་པ་དང་།སྟེང་ཕྱོགས་འཇིག་རྟེན་གྱི་ཁམས་ཡོན་ཏན་དཔག་ཏུ་མེད་པ་ན་བཞུགས་པའི་བཅོམ་ལྡན
དས་ཚེ་དང་ཡེ་ཤེས་དཔག་ཏུ་མེད་པ་དང་།དཔལ་རི་པདྨ་འོད་ཀྱི་གཞལ་ཡས་ན་བཞུགས་པའི་བླ་མ་ཞི་ཁྲོའི་ཚེའི་ལྷ་ཚོགས་རྣམས་ཀྱི་ཐུགས་ཀར་ལོག་པས་ཐུགས་རྒྱུད་བསྐུལ་ཏེ།དེ་རྣམས་ཀྱི་མཁྱེན་བརྩེ་ནུས་གསུམ་གྱི་ཡོན་ཏན་ཐམས་ཅད་འཆི་མེད་ཚེའི་བདུད་རྩིའི་ཆུ་རྐུན
་རྣམ་པར་སྤྱན་དྲངས་ནས་ཁྱེད་རྣམས་ཀྱི་སྤྱི་བོའི་སྟེང་གི་ལྷ་ཚོགས་རྣམས་དང་དེ་དག་གི་ཕྱག་གི་བུམ་པ་རྣམས་སུ་བྲིམ་ཞིང་གསོལ་བ་བཏབ་པས་བུམ་པའི་ནང་གི་བདུད་རྩི་རྣམས་ཁོལ་ཞིང་ལུད།བླ་མ་བརྒྱུད་པ་རྣམས་ཀྱི་སྐུ་ལས་ཀྱང་་རིདི་མེད་རྡུ

རྩིའི་རྒྱུན་བབས།ཁྱེད་རྣམས་ཀྱི་སྤྱི་བོ་ཚངས་པའི་བུ་གནས་ཞུགས།ལུས་ཀྱི་ནང་ཐམས་ཅད་གང་བས་ནད་གདོན་སྡིག་སྒྲིབ་དུས་མ་ཡིན་པའི་འཆི་བ་ཐམས་ཅད་བྱང་ཞིང་དག་ནས་འཆི་མེད་ཚེའི་དངོས་གྲུབ་ཐོབ་པར་བསམས
ལ།མཚམས་སུ་དྲིལ་བུ་གསིལ་བ་དང་བཅས་ཏེ།ཨོཾ་ཨཱཿཧཱུཾ་ཧྲཱིཿཧྲཱི།སྣང་བ་མཐའ་ཡས་འགྲོ་ཀུན་རྗེས་སུ་སྐྱོང་ཞེས་པ་ནས།བྱིན་གྱིས་རློབས་ཤིག་འཆི་མེད་དངོས་གྲུབ་སྩོལ་ཞེས་པའི་བར་གྱི་གསོལ་འདེབས་སྔགས་དང་བཅས་པས་དབང་བསྒྱུར།
སླར་ཡང་ཚེའི་བཅུད་ལེན་གྱི་རང་བཞིན་གྱིས་ཚེ་རིལ་སྦྱིན་པ་ནི།བཀྲ་ཤིས་ཚེ་བརྟན་དཔལ་གྱི་ཟས།།སྙིང་པོ་བསྡུས་པའི་བཅུད་འདི་ནི།།དེ་རིང་བུ་ཡིས་བཟའ་བར་གྱིས།།འདི་ཟོས་བཅོམ་ལྡན་ཚེ་དཔག་མེད།།ཞལ་མཐོང་འགྱུར་བར་གདོན
མི་ཟ།།ཞེས་སྔགས་དང་བཅས་པས་བྱིན།ཡང་ཚེའི་བཅུད་ལེན་གྱི་བདུད་རྩི་སྦྱིན་པ་ནི།འཆི་མེད་ཚེ་ཡི་དཔལ་ལ་ལོངས་སྤྱོད་ཅིང་།།རིག་པའི་བློ་དང་རྣམ་འཔྱོད་ཤེས་རབ་དང་།།སྲིད་དང་ཞི་བའི་དཔལ་འབྱོར་གང་ལགས་པ།།དེ་ཀུན
སྤྱན་གྱིས་གྲུབ་པར་མཛད་དུ་གསོལ།།ཞེས་སྔགས་དང་བཅས་པས་བྱིན།དྲིལ་གསིལ་མེ་ཏོག་འཐོར་བ་དང་བཅས་པས།དཔོན་སློབ་མི་འབྲལ་ལྷན་ཅིག་འགྲོགས།མི་འགྱུར་སྲ་ཞིང་བརྟན།།རྔ་བཟང་ཞལ་སྤྲོ་རྒྱུན་མི་འཆད།
སྒྱིད་ལ་ཆོས་འཕེལ་བཀྲ་ཤིས་ཤོག།ཅེས་པས་ཤིས་པ་བརྗོད་དོ།།གལ་ཏེ་ཚེ་བཅུད་བསྡུ་བའི་བརྡ་སྤྲོད་རྒྱས་པ་དེ་བཞིན་བརྗོད་མི་ནུས་པ་དག་གིས།ཁྱེན་རྣམ་པ་ཀྱི་སྤྱི་བོའི་སྟེང་གི་བླ་བ་བརྒྱུད་པ་རྣམས་དང་སློབ་དཔོན་ལ་སོས་གུས་བྱས་པས

དེ་རྣམས་ཀྱི་ཐུགས་ཀ་ནས་འོད་ཟེར་འཕྲོས།ཁྱེད་རྣམས་ཀྱི་བླ་ཚེ་ཡར་བ་འཐོར་བ་ཉམས་པ་མཐའ་དག་དང་།རྒྱུ་འབྱུང་བ་བཞི་ཞེས་སོགས་ནས་འཆི་མེད་ཚེའི་དངོ་གྲུབ་ཐོབ་པར་མོས་པ་མཛོད།ཅེས་པའི་བར་རང་དང་ཁྱེད་རྣམས་ཞེས་པའི་
ཁྱད་པར་བསྒྱུར་བ་ཙམ་མ་གཏོགས་གོང་བདག་མདུན་སྒྲུབ་པའི་སྐབས་ཇི་ལྟ་བ་བཞིན་བརྗོད་པས་བཏུབ་སྟེ།སྤྱན་ལྔ་པ་སོགས་སྔར་གྱི་ཡིག་མཁུངས་ལྡན་རྣམས་སུའང་དེ་བཞིན་འབྱུང་བ་དང་།ཕྱག་ལེན་ཀྱང་དེ་ལྟར་མཛད་པ་ཤས་ཆེ་ཞིང་།
དེ་སྟེང་གསོལ་བ་འདེབས་པའི་ཚིགས་བཅད་རྒྱས་པར་བརྗོད་པས་ཀྱང་ཤིན་ཏུ་ལེགས་པཞིག་འབྱུང་ངོ་།།སྐབས་འདིར་ཚེ་དབང་བརྒྱ་རྩ་སོགས་བྱེད་ན།སླར་ཡང་དམིགས་པ་འདི་བཞིན་མཛོད།ཁྱེད་རྣམས་ཀྱི་སྤྱི་བོའི་སྟེང་གི་བླ་མ་བརྒྱུད་པ་རྣམས་དང
སློབ་དཔོན་གྱི་ཐུགས་ཀ་ནས་འོད་ཟེར་འཕྲོས།ཁྱེད་རྣམས་ཀྱི་བླ་ཚེ་ཡར་བ་སོགས་གོང་བདག་མདུན་སྒྲུབ་པའི་སྐབས་ལྟར་བརྗོད་ལ།ཨོཾ་ཨཱཿཧཱུཾ་ཧྲཱིཿཧྲཱིཿ།སྣང་བ་མཐའ་ཡས་སོགས་ནས།ཐང་སྟོང་རྒྱལ་པོར་གསོལ་བཏབ་བསླུ་བ་མེད།།སྐྱབས
གནས་ཀུན་འདུས་རྩ་བརྒྱུད་བླ་མ་དང་།།ཡི་དམ་མཁའ་འགྲོ་ཆོས་སྲུང་ཐམས་ཅད་ལ།།གསོལ་བ་འདེབས་སོ་འགལ་རྐྱེན་བར་ཆད་སོལ།།བྱིན་གྱིས་རློབས་ཤིག་འཆི་མེད་དངོས་གྲུབ་སྩོལ།།ཞེས་གསོལ་འདེབས་བསྡུས་པ་སྔགས་དང
བཅས་ཏེ་ཚེ་བུམ་གྱིས་དབང་བསྐུར།བཀྲ་ཤིས་ཚེ་བརྟན་སོགས་ཀྱིས་ཚེ་རིལ་དང་།འཆི་མེད་ཚེ་ཡི་དཔལ་སོགས་སྔགས་དང་བཅས་པས་ཚེ་ཆང་བྱིན།དཔོན་སློབ་མི་འབྲལ་སོགས་ཀྱིས་ཤིས་པ་བརྗོད་དེ།དེ་ལྟ་བུའི་སྒོ་ནས་གྲངས་བཟུང

།ཞིང་བསགས་ཏེ་ཐམས་ཅད་ཀྱི་མཐའ་མལ་གསོལ་འདེབས་རྒྱས་པར་བརྗོད་པས་དོན་འགྲུབ་པོ།།དེ་དག་གང་ལྟར་ཡང་།དེ་ནས་ཁྱེད་རྣམས་ཀྱི་སྤྱི་བོའི་སྟེང་གི་བླ་མ་བརྒྱུད་པ་རྣམས་ལ་གསོལ་བ་འདེབས་པ་འདིའི་རྗེས་ཟློས་མཛོད།རྩ་བརྒྱུད་བླ་མ་ཡི་དམ།
མཁའ་འགྲོ་ཡིས།།ཞེས་སོགས་ཤློ་ཀ་གཉིས་ཀྱིས་གསོལ་བ་གདབ།དེ་ལྟར་གསོལ་བ་བཏབ་པས་སངས་རྒྱས་སྣང་བ་མཐའ་ཡས་འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་འོད་དུ་ཞུ་ནས་ཚེ་དཔག་མེད་ལ་ཐིམ་ཞེས་པ་ནས་རྩ་བའི་བླ་མ་ལ་ཐི་མ།དེ་ཉིད་ཀྱང
འཆི་མེད་ཚེའི་བདུད་རྩིའི་ཆུ་རྒྱུན་གྱི་རྣམ་པར་འོད་དུ་ཞུ་ནས་ཁྱེད་རྣམས་ཀྱི་སྤྱི་བོ་ཚངས་པའི་བུ་ག་ནས་ཞུགས་ཏེ་ལུས་ཀྱི་ནང་ཐམས་ཅད་གང་།རྩ་ཁམས་ཐམས་ཅད་ལ་ཁྱབ་ཅེས་སོགས་ནས།དེ་ཁོ་ན་ཉིད་ཀྱི་ངང་དུ་ཅི་གནས་སུ་མཉམ་པར་འཇོག་པར་ཞུ།སླར་ཡང
དེ་ཉིད་བརྟན་པའི་སླད་དུ།སློབ་དཔོན་སངས་རྒྱས་དང་བྱང་ཆུབ་སེམས་དཔའི་ཚོགས་ལྷན་ཅིག་པས་མེ་ཏོག་གི་ཆར་དབབ་ཅིང་བཀྲ་ཤིས་ཀྱི་ཆོ་ག་བྱས་པར་མོས་པ་མཛོད།དཔོན་སློབ་མི་འབྲལ་སོགས་དང་།ཆེ་བའི་ཚེ་མཆོག་ལ་སོགས་པ་བཀྲ་ཤིས་ཀྱི་ཚིགས་སུ་བཅད་
པ་རྒྱས་པར་བརྗོད་དོ།།དེ་ནི་རྒྱལ་བར་བྱེད་པའི་ཤིས་པ་བརྗོད་པ་སྟེ།དེ་རྣམས་ཀྱིས་ཚེ་དབང་གི་དངོས་གཞི་གྲུབ་ནས།དེ་དག་གི་གནས་སྐབས་སུ་ཐོབ་ཅིང་ཁས་བླངས་པའི་དམ་ཚིག་དེར་སོམ་པ་རྣམས་ལ་བསྲུང་བསྡམ་བགྱི་སྙམ་པས་འདིའི་རྗེས་ཟློས་མཛོད།གཙོ
པོས་ཇི་ལྟར་སོགས་ལན་གསུམ་དང་།ཞེས་པས་དམ་ཚིག་བསྡུས་ཏེ་འཛིན་པར་ཁས་བླངས་ནས།ཚེ་དབང་ཟབ་མོ་ཐོབ་པའི་གཏང་ངག་ཏུ་མཎྜལ་དབུལ།དེ་ལྟར་མཎྜལ་ཕུལ་ནས་ལུས་ལོངས་སྤྱོད་རྣམས་ཀྱང་སློབ་དཔོན་ལ་འབུལ།ཆ་ཤས་ནས་ལོངས་སྤྱད

དུ་གསོལ་སྙམ་པས་འདིའི་རྗེས་ཟློས་མཛོད།དེང་ནས་སོགས་དང་།དེ་རྣམས་ཀྱིས་གྲུབ་པའི་དབང་ཕྱུག་ཐང་སྟོང་རྒྱལ་པོ་ནས་བརྒྱུད་པའི་ཚེ་སྒྲུབ་འཆི་མེད་དཔལ་སྟེར་གྱི་ཚེ་དང་ཟབ་མོ་གསན་པ་ཡིན་པས་རང་དང་གཞན་གྱི་དོན་རྒྱ་ཆེན་པོ་མཛད་པ་
།བསོད་ནམས་འ་ཐམས་ཅད་གཟིགས་པ་སོགས་ཀྱིས་དགེ་བ་བྱང་ཆུབ་ཏུ་བསྔོས་ལ་སློབ་མ་རྣམས་རང་གནས་སུ་བཏང་ངོ་།།གསུམ་པ་རྗེས་ནི་མཆོད་པ་རྣམས་ཁྭ་གསོས་ལ་བྱིན་གྱིས་བརླབས།ཕྱི་ནང་གི་མཆོད་བསྟོད།འདོད་དོན་གསོལ་
གདབ་རྣམས་བྱས་ནས།ཨོཾ་པདྨ་ས་ཏྭ་ས་མ་ཡ་སོགས་པདྨ་བཞི་སྦྱོང་རམ་རྡོ་རྗེ་སེམས་དཔའི་ཡི་གེ་བརྒྱ་པ་ལན་གསུམ་དང་།མ་འབྱོར་པ་དང་སོགས་ཀྱིས་ནོངས་པ་མཐོལ།ཨོཾ་བཛྲ་མུཿམཁའ་འགྲོའི་ཚོགས་རྣམས་རང་གནས་སུ་གཤེགས།ཚེ་དཔག་མེད་ཀྱི་སྐུ་རྟེན་
ཡོད་པའམ་ད་དུང་ཚེ་དབང་དགོས་པ་ཡོད་ན་ཚེ་བུ་མ་ལ།ཨོཾ་སུ་པྲ་ཏིཥྛ་བཛྲེ་སྭཱ་ཧཱ་ཞེས་པས་བརྟན་བཞུགས་བྱ།དེ་ལྟ་མ་ཡིན་ན་མདུན་བསྐྱེད་ཀྱི་ཚེ་དཔག་མེད་རང་ལ་བྲིམ་པར་བསམ་ཞིང་།ཛཿཧཱུཾ་བཾ་ཧོཿཞེས་བརྗོད།དགེ་བ་འདི་ཡིས་མྱུར་དུ་བདག་སོགས་དང་།དཔོན་སློབ་མི་འབྲས།
ཞེས་སོགས་བཀྲ་ཤིག་ཀྱི་ཚིགས་བཅད་ཅི་རིགས་པ་བརྗོད་དོ།།སྨྲས་པ།མ་དྲོས་བསྟི་གནས་ལས་བྱུང་ཆུ་ཀླུང་ཆེ།།སྲིད་པ་ཇི་སྲིད་འབབ་པར་རྒྱུན་རིང་མས།།བརྒྱུད་ལྡན་གདམས་པ་ཟབ་མོས་སྐྱེས་བུའི་སྲོག།འཆི་མེད་བསྐལ་པའི་སྲིད་དུ་བསྲིང་བར་མའོ
རྣམ་བཀྲ་དབང་པོའི་གཞུ་བཞིན་ལྟར་སྣང་གི།།མཛེས་ཆོས་སྣ་ཚོགས་བསྲེས་པའི་སྐྱོན་ཟློས་ཀྱིས།།ཆེས་ཟ་བ་བརྒྱུད་པའི་བྱིན་རླབས་ཡལ་དོགས་ནས།།སྔ་མའི་ཡི་གེ་སོར་བཞག་འདི་ངས་བརྩམས།།ལེགས་བྱས་འཇུག་པ་བཅུ་པས་བད་།།

སོགས་འགྲོ།།གནས་སྐབས་ལྔ་པའི་དངངས་སྐྲག་སྟོབས་ལྡན་དཔུང་།།བསྐལ་པའི་མཐར་བརྒལ་རྐང་འོག་བཅིངས་ནས་ནི།།གནས་ལུགས་འཆི་མེད་མགོན་པོའི་ཞལ་མཐོང་ཤོག།ཅེས་གྲུབ་པའི་དབང་ཕྱུག་ཐང
སྟོང་རྒྱལ་པོའི་ལུགས་ཀྱི་ཚེ་རྟ་ཟུང་འབྲེལ་གྱི་ཚེ་དབང་བསྐུར་བའི་ཆོ་ག་ཚེ་སྲོག་རྡོ་རྗེར་སྒྲུབ་པའི་བཅུད་ལེན་ཞེས་བྱ་བ་འདི་ནི།ཉེ་དར་གནས་པ་ཀུན་དགའ་བསམ་གཏན་དང་ལྷུན་གྲུབ་ཕུན་ཚོགས་ཟུང་གིས་བསྐུལ་ངོར།རྗེ་བཙུན་སྤྱན་སྔ་བས་མཛད་པའི་
ཡི་གེ་ལ་གཞིར་བྱས།ལུགས་འདི་ལ་ཚད་མར་གྱུར་པ་ལྕགས་ཟམ་པ་དང་།དཔལ་ས་སྐྱ་བ་ངག་དབང་ཀུན་དགའ་བཀྲ་ཤིས་གྲགས་པའི་རྒྱལ་མཚན་དཔལ་བཟང་པོ་པ་དང་།མཁས་གྲུབ་སངས་རྒྱས་ཕུན་ཚོགས་པའི་ཐོ་ཟུར་མཆིས
པཔ་རྣམས་ལས་ལེགས་ཆ་ཅུང་ཟད་པེས་བརྒྱན་ཏེ།ཀུན་མཁྱེན་གཉིས་པ་ཨེ་ཝཾ་པ་བརྒྱུད་པར་བཅས་པའི་ལེགས་གསུངས་ཀྱི་བདུད་རྩིབ་འཚོ་བའི་བནྡེ་ཚུལ་ཁྲིམས་རིན་ཆེན་དུ་བོད་པས།རབ་བྱུང་འདོད་པའི་འཛིན་བྱེད་ཀྱི་ལོའི་རྒྱུ་སྐར་བུ
མོམོ་ཁྲུམས་སྟོད་ཀྱིས་ཉ་བའི་དཀར་ཕྱོགས་ཀྱི་རྫོགས་པ་གསུམ་པ་ལ།དཀར་པོ་ནམ་གྲུའི་འགྲུབ་སྦྱོར་གྱིས་བཀྲ་ཤིས་པར་བསྒྲུབས་པའི་ཉིན་སྡེ་དགེ་ལྷུན་གྲུབ་སྟེང་གི་གཙུག་ལག་ཁང་བསམ་འགྲུབ་མཐོང་ན་མངོན་པར་དགའ་བ་དང་ཉེ་བའི་གནོད་སྦྱིན
ཕྱོགས་ཀྱི་བ་གམ་གསུམ་པར་བྲིས་པ་འགྲོ་བ་ཐམས་ཅད་ཀྱི་སརྦཱ་ཡུཿཔུཎྱ་ཛྙཱ་ནཱཾ་བིསྟ་ར་བྷ་ཝ་ཏུ།།།